Public procurement notice: Contract Notice
Published: 2022-05-27
Buyer: Keski-Uudenmaan sote -kuntayhtymä
Country: FI
Contract type: Services
Procedure: Open procedure
CPV classification: 85150000: Medical imaging services
Submission deadline: 2022-06-27

Technical requirements: Tämän hankinnan mukainen sopimus on siirrettävissä Keski-Uudenmaan hyvinvointialueelle, jonne Keusoten tehtävät siirtyvät 1.1.2023.
Keski-Uudenmaan sote -kuntayhtymä (Keusote) ( jatkossa "tilaaja" tai "hankintayksikkö") pyytää tarjoustanne HILMA-palvelussa julkaistun hankintailmoituksen ja tarjouspyynnön sekä sen liitteiden mukaisesti "Suolistosyövän seulonta - jatkotutkimukset ja seulontahoitajan palveluista" -  (jatkossa myös "palvelu") hankinnasta.
Hankinnan kohteena on suolistosyövän  seulontatutkimuksessa positiivisen tuloksen saaneiden jatkotutkimuksen järjestäminen, joka perustuu terveydenhuoltolakiin ja seulonta-asetukseen. Ostettava palvelu sisältää seulontahoitajan palvelut, jatkotutkimukset (skopiat ja tarvittavat näytteet), tarvittaessa hoitoon ohjaamisen ja tietojen toimittamisen Tilaajalle ja syöpärekisteriin. Kts. palvelunkuvaus liite.
Skopiatutkimusten määrä saattaa olla nouseva ja seulontamäärien kasvaessa uusien ikäryhmien tullessa mukaan tutkimuksia voi olla 500 vuodessa. Tilaaja pidättää oikeuden olla tilaamatta tutkimuksia tai tilata niitä arviomäärää enemmän tai vähemmän.
Sopimuskauden tavoitellaan alkavan 15.8.2022 ja sopimuskausi kestää kaksi (2) vuotta. Varsinaisen sopimuskauden jälkeen voidaan ottaa 1 + 1 vuoden optiot käyttöön.  Optioiden käytöstä  ilmoitetaan noin 6 kuukautta ennen sopimuksen päättymistä.
Sopimus tehdään yhden palveluntuottajan kanssa. Valintaperusteena on kokonaistaloudellinen edullisuus/halvin hinta. Palvelun ehdottomat laadulliset vähimmäisvaatimukset on määritelty tarjousasiakirjoissa, jonka takia valintaperusteena on perusteltua käyttää halvinta hintaa.
Kyseessä on hankintalain liitteen-E mukainen sosiaali- ja terveyspalveluhankinta. Hankintalain mukainen kynnysarvo on sosiaali- ja terveyspalveluhankintojen osalta 400 000€ (alv 0%).
Sopimus astuu voimaan, kun se on allekirjoitettu ja se on sen jälkeen määräaikaisena voimassa 24 kuukautta. Sen lisäksi voidaan ottaa 1 + 1 vuoden optiot käyttöön.
Kysymykset tulee lähettää Tarjouspalvelu-toimittajaportaalista kysymystenjättöaikana. Samasta paikasta löytyvät myös kysymyksiin annetut vastaukset. Muulla tavoin tai myöhässä esitettyihin kysymyksiin ei vastata. Tarjoajan tulee käydä lukemassa esitetyt kysymykset ja niihin annetut vastaukset sekä hankintayksikön julkaisemat viestit kuusi (6) päivää ennen tarjouspyynnön määräajan umpeutumista.
Palvelunkuvaus on tarjouspyynnön liitteenä sen sisältämät ehdot ovat ehdottomia, mikä tarkoittaa, että niitä ei voi muokata.
Hankintamenettelynä on avoin menettely, jossa ei rajoiteta tarjoajien määrää.Tarjoajien on täytettävä tässä tarjouspyynnössä määritellyt vaatimukset.
Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen virka-ajan päättymistä 16.00.
Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.
Hankintapäätös on annettu tiedoksi sähköisesti. Asianosainen on saanut tiedon hankintapäätöksestä oheisasiakirjoineen sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Asianosainen on saanut tiedon päätöksestä lähettämispäivänä, jollei asianosainen esitä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut asianosaiselle myöhemmin.